CELEX: 32021R0795
Language: lv
Date: 2021-05-17 00:00:00
Title: Komisijas Īstenošanas regula (ES) 2021/795 (2021. gada 17. maijs), ar ko atsauc darbīgās vielas alfa-cipermetrīna apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulu (ES) Nr. 540/2011 (Dokuments attiecas uz EEZ)

18.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 174/2
               
            
         KOMISIJAS ĪSTENOŠANAS REGULA (ES) 2021/795
         (2021. gada 17. maijs),
         ar ko atsauc darbīgās vielas alfa-cipermetrīna apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 21. panta 3. punktā minēto otro alternatīvu un 78. panta 2. punktu,
         tā kā:
         
                     (1)
                  
                  
                     Ar Komisijas Direktīvu 2004/58/EK (2) alfa-cipermetrīns kā darbīgā viela tika iekļauts Padomes Direktīvas 91/414/EEK (3) I pielikumā. Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām uz Regulas (EK) Nr. 1107/2009 pamata.
                  
               
                     (2)
                  
                  
                     Ar Komisijas Īstenošanas regulu (ES) 2019/1690 (4) darbīgās vielas alfa-cipermetrīna kā aizstājamas vielas apstiprinājums tika atjaunots. Līdz ar to minētā darbīgā viela tika iekļauta Komisijas Īstenošanas regulas (ES) Nr. 540/2011 (5) pielikuma E daļā.
                  
               
                     (3)
                  
                  
                     Īstenošanas regulā (ES) 2019/1690 ir noteikts, ka pieteikuma iesniedzējs Komisijai, dalībvalstīm un Iestādei līdz 2020. gada 30. oktobrim iesniedz apstiprinošu informāciju par noteiktu metabolītu toksikoloģiskās iedarbības raksturojumu. Turklāt Īstenošanas regulas (ES) 2019/1690 I pielikumā noteiktajos termiņos bija jāiesniedz apstiprinoša informācija par trim citiem punktiem.
                  
               
                     (4)
                  
                  
                     2020. gada oktobrī pieteikuma iesniedzējs Komisiju, ziņotāja dalībvalsti un Iestādi informēja par to, ka apstiprinošus datus tas neiesniegs ne par vienu no četriem punktiem, par kuriem bija jāiesniedz apstiprinoša informācija.
                  
               
                     (5)
                  
                  
                     Tādēļ ir lietderīgi minētās darbīgās vielas apstiprinājumu atsaukt.
                  
               
                     (6)
                  
                  
                     Tāpēc Īstenošanas regulas (ES) Nr. 540/2011 pielikums būtu attiecīgi jāgroza.
                  
               
                     (7)
                  
                  
                     Dalībvalstīm būtu jāatvēl pietiekams laiks, lai tās varētu atsaukt alfa-cipermetrīnu saturošu augu aizsardzības līdzekļu atļaujas.
                  
               
                     (8)
                  
                  
                     Ja attiecībā uz alfa-cipermetrīnu saturošiem augu aizsardzības līdzekļiem dalībvalstis saskaņā ar Regulas (EK) Nr. 1107/2009 46. pantu nosaka pagarinājuma periodu, šim periodam būtu jābeidzas ne vēlāk kā 2022. gada 7. decembrī.
                  
               
                     (9)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Apstiprinājuma atsaukšana
            Darbīgās vielas alfa-cipermetrīna apstiprinājumu atsauc.
         
         
            2. ants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikuma E daļā 12. rindu par alfa-cipermetrīnu svītro.
         
         
            3. pants
            Pārejas pasākumi
            Dalībvalstis vēlākais līdz 2021. gada 7. decembrim atsauc tādu augu aizsardzības līdzekļu atļaujas, kuri kā darbīgo vielu satur alfa-cipermetrīnu.
         
         
            4. pants
            Pagarinājuma periods
            Jebkurš pagarinājuma periods, ko dalībvalstis piešķīrušas saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 2022. gada 7. decembrī.
         
         
            5. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 17. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 309, 24.11.2009., 1. lpp.
         
         
            (2)  Komisijas Direktīva 2004/58/EK (2004. gada 23. aprīlis), ar ko groza Padomes Direktīvu 91/414/EEK, iekļaujot aktīvās vielas alfa-cipermetrīnu, benalaksilu, bromoksinilu, desmedifamu, joksinilu un fenmedifāmu (OV L 120, 24.4.2004, 26. lpp.).
         
            (3)  Padomes Direktīva 91/414/EEK (1991. gada 15. jūlijs) par augu aizsardzības līdzekļu laišanu tirgū (OV L 230, 19.8.1991., 1. lpp.).
         
            (4)  Komisijas Īstenošanas regula (ES) 2019/1690 (2019. gada 9. oktobris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas alfa cipermetrīna kā aizstājamas vielas apstiprinājumu un groza Komisijas Īstenošanas regulas (ES) Nr. 540/2011 pielikumu (OV L 259, 10.10.2019., 2. lpp.).
         
            (5)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).